CELEX: 32019D0450
Language: hu
Date: 2019-03-19 00:00:00
Title: A Bizottság (EU) 2019/450 végrehajtási határozata (2019. március 19.) az építési termékekre vonatkozó, a 305/2011/EU európai parlamenti és tanácsi rendelet támogatására kidolgozott európai értékelési dokumentumok közzétételéről (EGT-vonatkozású szöveg.)

20.3.2019   
               
               
                  HU
               
               
                  Az Európai Unió Hivatalos Lapja
               
               
                  L 77/78
               
            
         A BIZOTTSÁG (EU) 2019/450 VÉGREHAJTÁSI HATÁROZATA
         (2019. március 19.)
         az építési termékekre vonatkozó, a 305/2011/EU európai parlamenti és tanácsi rendelet támogatására kidolgozott európai értékelési dokumentumok közzétételéről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre (1) és különösen annak 22. cikkére,
         mivel:
         
                     (1)
                  
                  
                     A 305/2011/EU rendeletnek megfelelően a műszaki értékelést végző szerveknek az európai értékelési dokumentumok foglalt módszereket és kritériumokat kell alkalmazniuk – mely dokumentumok hivatkozásait közzétették az Európai Unió Hivatalos Lapjában – az olyan építési termékek teljesítményének értékelése során, amelyek alapvető jellemzőik tekintetében az említett dokumentumok hatálya alá tartoznak.
                  
               
                     (2)
                  
                  
                     A 305/2011/EU rendelet 19. cikkének megfelelően, a gyártóktól érkezett számos európai műszaki értékelésekre vonatkozó kérelmet követően a műszaki értékelést végző szervek szervezete számos európai értékelési dokumentumot dolgozott ki és fogadott el.
                  
               
                     (3)
                  
                  
                     A Bizottság megvizsgálta, hogy a műszaki értékelést végző szervek szervezete által felülvizsgált európai értékelési dokumentumok megfelelnek-e a 305/2011/EU rendelet I. mellékletében szereplő, az építményekre vonatkozó alapvető követelményekkel kapcsolatban támasztott elvárásoknak.
                  
               
                     (4)
                  
                  
                     A műszaki értékelést végző szervek szervezete által felülvizsgált európai értékelési dokumentumok megfelelnek a 305/2011/EU rendelet mellékletében szereplő, az építményekre vonatkozó alapvető követelményekkel kapcsolatban támasztott elvárásoknak. Ezért a szóban forgó európai értékelési dokumentumok hivatkozásait indokolt közzétenni az Európai Unió Hivatalos Lapjában,
                  
               ELFOGADTA EZT A HATÁROZATOT:
         
            1. cikk
            A 305/2011/EU rendelet támogatására kidolgozott és e határozat mellékletében felsorolt, építési termékekre vonatkozó európai értékelési dokumentumok hivatkozásai közzétételre kerülnek az Európai Unió Hivatalos Lapjában.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2019. március 19-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 88., 2011.4.4., 5. o.
         
      
      
         
            MELLÉKLET
            
               Az európai értékelési dokumentumra vonatkozó hivatkozás és a dokumentum címe
            
            
                        040427-00-0404
                     
                     
                        Külső hőszigetelő kompozit rendszer (ETICS) készletek hőszigetelő habarccsal és vakolt vagy nem összefüggő, külső burkolattal
                     
                  
                        060012-00-0802
                     
                     
                        Üvegszálból, ásványi és szerves anyagokból, valamint segédanyagokból készült kéménybélés készlet
                     
                  
                        090119-00-0404
                     
                     
                        Készlet bevonatos ásványi lapokból álló, külső falburkolatok készítéséhez helyszíni alkalmazásra
                     
                  
                        090120-00-0404
                     
                     
                        Készletek nem teherbíró ásványi lapokból álló külső falrendszerekhez
                     
                  
                        130031-00-0304
                     
                     
                        Fémgerincű gerendák és oszlopok
                     
                  
                        130082-00-0603
                     
                     
                        Homlokzati rögzítőrendszer – műanyag konzol fa- vagy faalapú elemek szerkezetre történő rögzítéséhez
                     
                  
                        260014-00-0301
                     
                     
                        Szilikát alapú kalcinált réteg II. típusú kiegészítés